pythainlp/thai-financial-dataset huggingface dataset:
8. โครงสร้างเงินทุน

8.1 หลักทรัพย์ของบริษัท

ณ วันที่ 31 ธันวาคม 2546 บริษัทมีทุนจดทะเบียน 2,250 ล้านบาท เป็นทุนเรียกชำระแล้ว 2,200
ล้านบาท แบ่งเป็นหุ้นสามัญ 440 ล้านหุ้น มูลค่าที่ตราไว้หุ้นละ 5 บาท และมีหุ้นสามัญที่เหลืออีก 10
ล้านหุ้น มูลค่าที่ตราไว้หุ้นละ 5 บาท
เป็นหุ้นสำรองไว้รองรับการใช้สิทธิของใบสำคัญแสดงสิทธิที่จะซื้อหุ้นสามัญซึ่งบริษัทได้จัดสรรให้แก่กรรมการและพนักงานของบริษัทและบริษัทย่อย

8.2 ผู้ถือหุ้น

  --------------------------------------------- ------------- ------------
  ผู้ถือหุ้นใหญ่                                      ณ วันที่ 13      
                                                ตุลาคม 2546    

                                                จำนวนหุ้น       ร้อยละ

  1. บริษัท เครือเจริญโภคภัณฑ์ จำกัด*                  114,160,000   25.95

  2. บริษัท ซี.พี.เมอร์แชนไดซิ่ง จำกัด*                 76,000,000    17.27

  3. บริษัท อเมริกันอินเตอร์เนชั่นแนลแอสชัวรันส์ จำกัด      40,000,000    9.09

  4. ไทยเวสท์ พีทีอี ลิมิเต็ด**                        33,500,000    7.61

  5. บริษัท กรุงเทพโปรดิ๊วส จำกัด (มหาชน)*            14,000,000    3.18

  6. บริษัท ยู เอ็น เอส อโกรเคมีคัล จำกัด              9,000,000     2.05

  7. บริษัท ธนาคารกสิกรไทย จำกัด (มหาชน)            6,000,000     1.36

  8. Daiwa Securities SMBC Singapore Limited    4,400,000     1.00

  9. กอฟเวอร์เมนท์ ออฟ สิงคโปร์ อินเวสเมนท์           4,000,000     0.91
  คอร์ปอเรชั่น**                                                 

  10. กองทุนบำเหน็จบำนาญข้าราชการ                  2,200,000     0.50

  อื่นๆ                                           136,740,000   31.08

  รวม                                           440,000,000   100.00
  --------------------------------------------- ------------- ------------

* เป็นบริษัทในเครือเจริญโภคภัณฑ์ ซึ่งถือหุ้นรวมกันร้อยละ 46.40 ของทุนจดทะเบียนที่เรียกชำระแล้ว

** เป็นผู้ถือหุ้นกลุ่มเดียวกัน ซึ่งถือหุ้นรวมกันร้อยละ 8.52 ของทุนจดทะเบียนที่เรียกชำระแล้ว

8.3 นโยบายการจ่ายเงินปันผล

คณะกรรมการบริษัทมีนโยบายที่จะเสนอให้ที่ประชุมผู้ถือหุ้นพิจารณาจ่ายเงินปันผลแก่ผู้ถือหุ้นเป็นจำนวนประมาณร้อยละ
50 ของกำไรสุทธิจากการดำเนินงานหลังหักภาษีเงินได้และสำรองตามกฎหมายในแต่ละปี ทั้งนี้
นโยบายการจ่ายเงินปันผลดังกล่าว อาจมีการเปลี่ยนแปลงได้
หากคณะกรรมการบริษัทพิจารณาฐานะการเงิน ภาวะเศรษฐกิจ และผลการดำเนินงานของบริษัท
รวมทั้งโครงการในอนาคตแล้วเห็นว่าควรเสนอที่ประชุมผู้ถือหุ้นเป็นประการอื่น

ในส่วนของบริษัทย่อย
คณะกรรมการบริษัทของบริษัทย่อยมีนโยบายการจ่ายเงินปันผลตามผลประกอบการของแต่ละบริษัท
โดยมิได้กำหนดอัตราการจ่ายเงินปันผลที่แน่นอนแต่ขึ้นอยู่กับแผนการลงทุนในอนาคตของบริษัทย่อย
ส่วนที่ 2

บริษัทที่ออกหลักทรัพย์

บริษัท ซี.พี. เซเว่นอีเลฟเว่น จำกัด (มหาชน) (“บริษัท”)
ประกอบธุรกิจหลักประเภทร้านค้าสะดวกซื้อ มีที่ตั้งสำนักงานใหญ่อยู่เลขที่ 283 อาคารสีบุญเรือง 1
ถนนสีลม แขวงสีลม เขตบางรัก กรุงเทพฯ 10500 โทรศัพท์ 0-2677-9000 โทรสาร
0-2238-1767 เลขทะเบียนบริษัท บมจ. 649 โฮมเพจ คือ www.7eleven.co.th
5. ทรัพย์สินที่ใช้ในการประกอบธุรกิจ

5.1 ทรัพย์สินถาวรของบริษัทและบริษัทย่อย 

ณ วันที่ 31 ธันวาคม 2547 ทรัพย์สินถาวรของบริษัทและบริษัทย่อย สามารถสรุปได้ดังนี้

  ------------------------------------------ ----------------------------
  สินทรัพย์ถาวร                                 มูลค่าตามบัญชีสุทธิ (ล้านบาท)

  ที่ดิน อาคารและส่วนปรับปรุง                      4,953

  ส่วนปรับปรุงสิทธิการเช่า                         1,130

  เครื่องจักรและอุปกรณ์                           2,239

  เครื่องตกแต่ง เครื่องติดตั้ง และอุปกรณ์สำนักงาน       2,421

  ระบบไฟฟ้าและน้ำประปา                         362

  ยานพาหนะ                                   128

  สินทรัพย์ระหว่างก่อสร้าง                         740

  รวมสินทรัพย์ถาวร                              11,973

  ค่าเผื่อผลขาดทุนจากการด้อยค่า                    (118)

  รวมสินทรัพย์ถาวรสุทธิ                           11,855
  ------------------------------------------ ----------------------------

ทรัพย์สินถาวรที่ได้กล่าวมาของบริษัทและบริษัทย่อยไม่ตกอยู่ภายใต้ภาระผูกพันใดๆ
และไม่มีการนำทรัพย์สินเหล่านี้ไปเป็นหลักประกันเงินกู้ของบริษัทและ/หรือบริษัทย่อย

5.2 สินทรัพย์ไม่มีตัวตน

ณ วันที่ 31 ธันวาคม 2547 บริษัทและบริษัทย่อยมียอดสินทรัพย์ไม่มีตัวตนสุทธิ 767 ล้านบาท
ซึ่งประกอบด้วย ค่าความนิยม เทคโนโลยี เครื่องหมายการค้า สิทธิการเช่าและสิทธิการใช้ที่ดิน

ในส่วนของเครื่องหมายการค้า บริษัทได้รับสิทธิการใช้เครื่องหมายการค้า “7-Eleven” จาก
7-Eleven, Inc. เพื่อประกอบธุรกิจร้านค้าสะดวกซื้อในประเทศไทย ส่วน SLS
มีสิทธิในการใช้เครื่องหมายการค้า “Lotus” ในเขตพื้นที่ 2 เมือง 7 มณฑล คือ เมืองเซี่ยงไฮ้
(Shanghai) เมืองฉงชิ่ง (Chonqing) มณฑลอันฮุย (Anhui) มณฑลหูเป่ย (Hubei)
มณฑลหูนาน (Hunan) มณฑลเสฉวน (Sichuan) มณฑลเจียงซี (Jiangxi) มณฑลเจียงซู
(Jiangsu) และมณฑลเจ๋อเจียง (Zhejiang) นอกจากนี้แล้ว
บริษัทและบริษัทย่อยยังเป็นเจ้าของเครื่องหมายการค้าของสินค้าที่จำหน่ายอยู่ในร้าน 7-Eleven
อีกจำนวนหนึ่ง
อย่างไรก็ตามเนื่องจากเครื่องหมายการค้าของสินค้าและบริการที่กล่าวมาข้างต้นไม่ได้เป็นส่วนประกอบหลักของรายได้ของบริษัท
ดังนั้นผลกระทบจากสินทรัพย์ไม่มีตัวตนดังกล่าวจึงไม่มีนัยสำคัญต่อผลประกอบการของบริษัท

5.3 นโยบายการลงทุนในบริษัทย่อยและบริษัทร่วม

บริษัทมีนโยบายการลงทุนในธุรกิจค้าปลีกและธุรกิจที่เกี่ยวเนื่องกับธุรกิจค้าปลีกทั้งในประเทศไทยและในภูมิภาคเอเซีย
โดยในปัจจุบันบริษัทมีการลงทุนหลักใน 2 ประเทศ คือ
ธุรกิจที่เกี่ยวข้องกับร้านค้าสะดวกซื้อในประเทศไทย
และธุรกิจที่เกี่ยวข้องกับร้านซุปเปอร์เซ็นเตอร์ในประเทศจีน

บริษัทมีนโยบายที่จะแต่งตั้งตัวแทนเข้าไปดำรงตำแหน่งเป็นกรรมการที่มีอำนาจควบคุมในบริษัทย่อยและบริษัทร่วม
เพื่อควบคุมการบริหารงานของบริษัทย่อยให้เป็นไปตามนโยบายของบริษัทอย่างมีประสิทธิภาพและประสิทธิผลของบริษัท
ณ วันที่ 31 ธันวาคม 2547 บริษัทมีเงินลงทุนในบริษัทย่อยและบริษัทร่วม มูลค่ารวม 2,433.3
ล้านบาท โดยมีสัดส่วนของเงินลงทุนในบริษัทย่อยและบริษัทร่วมทั้งหมดคิดเป็นร้อยละ 8.3
ของสินทรัพย์ตามงบการเงินรวมของบริษัทและบริษัทย่อย
7. ข้อพิพาททางกฎหมาย

บริษัทและบริษัทย่อยไม่มีข้อพิพาททางกฎหมายใด ๆ
ที่อาจส่งผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงเกินกว่าร้อยละ 5
ของส่วนของผู้ถือหุ้น ณ วันที่ 31 ธันวาคม 2547
รวมทั้งไม่มีคดีที่มีผลกระทบต่อการดำเนินธุรกิจของบริษัทและบริษัทย่อยอย่างมีนัยสำคัญและไม่มีคดีที่มิได้เกิดจากการประกอบธุรกิจโดยปกติของบริษัทและบริษัทย่อย
6. โครงการดำเนินงานในอนาคต

6.1 โครงการขยายสาขาและปรับปรุงร้าน 7-Eleven

ตามแผนการดำเนินงานประจำปี 2548 บริษัทคาดว่าจะเปิดร้าน 7-Eleven เพิ่มขึ้นอีกประมาณ
400-450 สาขา เพื่อให้ครอบคลุมพื้นที่แหล่งชุมชนทั้งในกรุงเทพฯ และต่างจังหวัด
ซึ่งจะเป็นทั้งร้านในทำเลปกติและร้านในสถานีบริการน้ำมัน
ทั้งนี้ขึ้นอยู่กับการคัดเลือกทำเลและภาวะการแข่งขัน
ซึ่งในปัจจุบันการเปิดร้านใหม่ในทำเลปกติใช้เงินลงทุนเฉลี่ยประมาณ 2.5 ล้านบาทต่อสาขา
ในขณะที่การเปิดร้านในสถานีบริการน้ำมันใช้เงินลงทุนสูงกว่าประมาณ 0.5 ล้านบาทต่อสาขา
เนื่องจากมีพื้นที่และอุปกรณ์มากกว่า
โดยบริษัทมีนโยบายที่จะลงทุนเฉพาะอุปกรณ์และเช่าอาคารจากบุคคลภายนอก
ด้วยการทำสัญญาเช่าอายุเฉลี่ยประมาณ 3 ปี
และสามารถต่ออายุสัญญาได้ตามเงื่อนไขที่ได้ตกลงกันไว้
บริษัทคาดว่าจะได้รับอัตรากำไรขั้นต้นประมาณร้อยละ 25 ของยอดขายระดับร้านค้า
(ขึ้นอยู่กับประเภทสินค้าและภาวะการแข่งขัน) โดยคาดว่าจะมีระยะเวลาคืนทุนเฉลี่ยประมาณ 3-4
ปี โดยการขยายสาขานี้จะใช้เงินลงทุนทั้งสิ้นประมาณ 1,000-1,200 ล้านบาท
ซึ่งจะช่วยเพิ่มยอดขายและผลกำไรให้กับบริษัทในอนาคต

สำหรับการปรับปรุงร้านในปี 2548
บริษัทคาดว่าจะลงทุนปรับปรุงร้านสาขาเดิมที่ได้เปิดดำเนินการมาครบรอบ 6 ปี จำนวน 300 สาขา
ซึ่งการปรับปรุงสภาพร้านและเปลี่ยนอุปกรณ์ให้มีสภาพใหม่พร้อมใช้งานนี้จะช่วยให้บริษัทสามารถรักษายอดขายและฐานลูกค้าของบริษัทไว้ได้
โดยบริษัทต้องใช้เงินลงทุนเฉลี่ยประมาณ 0.5-0.6 ล้านบาทต่อสาขา ซึ่งในปี 2548
คาดว่าจะเงินลงทุนในส่วนนี้เท่ากับประมาณ 150-180 ล้านบาท

6.2 โครงการขยายสาขาและปรับปรุงห้างโลตัส

ตามแผนการดำเนินงานปี 2548 ของ Shanghai Lotus Supermarket Chain Store Co.,
Ltd. (“SLS”) SLS คาดว่าจะเปิดห้างโลตัสในประเทศสาธารณรัฐประชาชนจีนเพิ่มขึ้นอย่างน้อย
5 สาขา ในมหานครเซี่ยงไฮ้และพื้นที่แถบลุ่มแม่น้ำแยงซี ซึ่งในปัจจุบันการเปิดห้างโลตัส 1 สาขา
ใช้เงินลงทุนเฉลี่ยประมาณ 40-60 ล้านเรนมินบีต่อสาขา โดย SLS
มีนโยบายที่จะใช้วิธีการเช่าอาคารแทนการสร้างเอง
หรือใช้วิธีการชักชวนบริษัทอสังหาริมทรัพย์ในท้องถิ่นเข้ามาร่วมลงทุนเพื่อเป็นการลดภาระเงินลงทุนที่ต้องใช้ในการเปิดสาขา
ทั้งนี้บริษัทคาดว่าจะได้รับอัตรากำไรขั้นต้นประมาณร้อยละ 12-13 ของยอดขายระดับร้านค้า
(ขึ้นอยู่กับประเภทสินค้าและการแข่งขัน) โดยคาดว่าจะมีระยะเวลาคืนทุนเฉลี่ยประมาณ 5-8 ปี
และการขยายสาขานี้จะใช้เงินลงทุนประมาณ 200 ล้านเรนมินบี ถึง 300 ล้านเรนมินบี
ซึ่งจะช่วยเพิ่มยอดขายและผลกำไรให้กับบริษัทในอนาคต

สำหรับการปรับปรุงห้างโลตัสในปี 2548
บริษัทคาดว่าจะลงทุนปรับปรุงร้านสาขาเดิมที่มีอยู่ตามความเหมาะสมและสภาพการแข่งขัน
ซึ่งการปรับปรุงสภาพร้านและเปลี่ยนอุปกรณ์ให้มีสภาพใหม่พร้อมใช้งานนี้จะช่วยให้ SLS
สามารถรักษายอดขายและฐานลูกค้าของบริษัท โดยในปี 2548 คาดว่า SLS
จะต้องใช้เงินลงทุนในส่วนนี้ประมาณ 40 ล้านเรนมินบี
ส่วนที่ 1

ข้อมูลสรุป (Executive Summary)

บริษัท ซี.พี. เซเว่นอีเลฟเว่น จำกัด (มหาชน) (“บริษัท”)
เป็นบริษัทหลักในกลุ่มธุรกิจการตลาดและการจัดจำหน่ายของ เครือเจริญโภคภัณฑ์ ประกอบธุรกิจหลัก
คือ ร้านค้าสะดวกซื้อ ชื่อ “7-Eleven” ในประเทศไทย และร้านค้าปลีกขนาดใหญ่
(“ซุปเปอร์เซ็นเตอร์”) ชื่อ “ห้างโลตัส” ในประเทศจีน รวมถึงธุรกิจต่างๆ ที่เกี่ยวข้อง
(โปรดพิจารณารายละเอียดในเรื่องการประกอบธุรกิจของแต่ละสายผลิตภัณฑ์)
คณะเจ้าหน้าที่บริหารของบริษัทประกอบด้วย นายก่อศักดิ์ ไชยรัศมีศักดิ์ นายพิทยา เจียรวิสิฐกุล
และนายปิยะวัฒน์ ฐิตะสัทธาวรกุล ณ วันที่ 31 ธันวาคม 2547 บริษัทมีทุนจดทะเบียน 2,250
ล้านบาท แบ่งออกเป็นหุ้นสามัญจำนวน 450 ล้านหุ้น มูลค่าที่ตราไว้หุ้นละ 5 บาท
ซึ่งเป็นทุนจดทะเบียนที่เรียกชำระแล้ว 2,200 ล้านบาท
โดยมีกลุ่มบริษัทในเครือเจริญโภคภัณฑ์เป็นผู้ถือหุ้นใหญ่ถือหุ้นอยู่รวมทั้งสิ้นร้อยละ 46.4
ของทุนจดทะเบียนที่เรียกชำระแล้ว

ณ สิ้นปี 2547 บริษัทมีร้าน 7-Eleven ทั่วประเทศรวม 2,861 สาขา (ถือเป็นประเทศที่มีร้าน
7-Eleven มากเป็นอันดับที่ 4 ของโลกรองจากประเทศญี่ปุ่น สหรัฐอเมริกา
และสาธารณรัฐไต้หวัน) โดยเป็นร้านในกรุงเทพฯ 1,158 สาขา (ร้อยละ 40)
และเป็นร้านในต่างจังหวัด 1,703 สาขา (ร้อยละ 60) เมื่อแบ่งตามประเภทของร้านพบว่า
มีร้านสาขาบริษัท 1,782 สาขา (ร้อยละ 62) ส่วนที่เหลือเป็นร้านแฟรนไชส์ 923 สาขา (ร้อยละ
32) และร้านที่ได้รับสิทธิช่วงในอาณาเขต 156 สาขา (ร้อยละ 6) มีจำนวนลูกค้าเฉลี่ยวันละ 3
ล้านคน บริษัทมีแผนที่จะเปิดร้าน 7-Eleven ในปี 2548-2550 ประมาณปีละ 400-450 สาขา
โดยแบ่งเป็นร้านในทำเลปกติประมาณ 2 ใน 3 และร้านในสถานีบริการน้ำมันของบริษัท ปตท.
จำกัด (มหาชน) ประมาณ 1 ใน 3 เพื่อให้ครอบคลุมพื้นที่ของกลุ่มลูกค้าเป้าหมายทั้งในกรุงเทพฯ
และต่างจังหวัด

สำหรับธุรกิจซุปเปอร์เซ็นเตอร์ในประเทศจีน (“ห้างโลตัส”) บริษัทลงทุนถือหุ้นทางอ้อมร้อยละ
29.7 ในบริษัท Shanghai Lotus Supermarket Chain Store Co., Ltd. (“SLS”) ณ
สิ้นปี 2547 SLS ได้ดำเนินกิจการห้างโลตัสรวม 25 สาขา ในมหานครเซี่ยงไฮ้และเมืองต่างๆ
ในพื้นที่ลุ่มแม่น้ำแยงซีเกียง โดยเฉลี่ยแล้วมีลูกค้าเข้ามาซื้อสินค้าในห้างโลตัสวันละประมาณ 10,000
คนต่อสาขา SLS มีแผนที่จะเปิดห้างโลตัสในปี 2548 เพิ่มขึ้นอย่างน้อย 5 สาขา

ผลการดำเนินงานของบริษัทตามงบการเงินรวมในรอบปี 2547 บริษัทและบริษัทย่อยมีรายได้รวม
78,366 ล้านบาท ยอดขายสุทธิและรายได้ค่าบริการ 74,622 ล้านบาท มีกำไรสุทธิ 1,696
ล้านบาทหรือเท่ากับ 3.85 บาทต่อหุ้น โดยสัดส่วนของยอดขายสุทธิและรายได้ค่าบริการร้อยละ 51
มาจากธุรกิจร้านค้าสะดวกซื้อ ร้อยละ 29 มาจากธุรกิจซุปเปอร์เซ็นเตอร์ และร้อยละ 20
มาจากธุรกิจอื่น ในขณะที่สัดส่วนของกำไรจากการดำเนินงานร้อยละ 36
มาจากธุรกิจร้านค้าสะดวกซื้อ ร้อยละ 20 มาจากธุรกิจซุปเปอร์เซ็นเตอร์ และร้อยละ 44
มาจากธุรกิจอื่นๆ ณ สิ้นปี 2547 บริษัทและบริษัทย่อยมีสินทรัพย์รวม 29,011 ล้านบาท หนี้สินรวม
19,082 ล้านบาท และส่วนของผู้ถือหุ้นรวม 9,928 ล้านบาท
10. การควบคุมภายใน

บริษัทตระหนักถึงความสำคัญของระบบการควบคุมภายในที่จะทำให้ระบบการทำงานของบริษัทมีความถูกต้อง
โปร่งใส ตรวจสอบได้และสามารถป้องกันความเสียหายที่อาจจะเกิดขึ้น
รวมทั้งมีการพัฒนาระบบการควบคุมภายในให้มีประสิทธิภาพและประสิทธิผลอย่างต่อเนื่อง
โดยมีฝ่ายตรวจสอบภายในที่มีความเป็นอิสระจากฝ่ายบริหารในการทำหน้าที่สอบทานการปฏิบัติงานของหน่วยงานต่างๆของบริษัทและบริษัทย่อย
เพื่อให้มั่นใจว่าพนักงานทุกคนในองค์กรได้มีการปฏิบัติตามระบบการควบคุมภายในที่บริษัทกำหนดไว้และรายงานให้คณะกรรมการตรวจสอบและคณะกรรมการบริษัททราบ
เพื่อพิจารณาและดำเนินการแก้ไข โดยในรอบปี 2547 ที่ผ่านมา
ไม่พบข้อบกพร่องที่เป็นสาระสำคัญที่มีผลกระทบต่อผลการดำเนินงานของบริษัทและบริษัทย่อย

รายงานคณะกรรมการตรวจสอบ

คณะกรรมการบริษัทได้แต่งตั้งคณะกรรมการตรวจสอบซึ่งประกอบด้วย กรรมการอิสระ จำนวน 3
ท่าน พร้อมทั้งมอบหมายหน้าที่และความรับผิดชอบในการกำกับดูแลกิจกรรมต่างๆ
ตามที่ได้กำหนดไว้ในกฎบัตรว่าด้วยคณะกรรมการตรวจสอบ
รวมทั้งดูแลให้มีการปฏิบัติตามหลักบรรษัทภิบาลที่ดีตามแนวทางที่ทางตลาดหลักทรัพย์ได้ให้ข้อแนะนำไว้

ในรอบปี 2547 คณะกรรมการตรวจสอบได้มีการประชุมรวม 10 ครั้ง โดยมีสาระสำคัญสรุปได้ดังนี้

1.  สอบทานงบการเงินรายไตรมาสและงบการเงินประจำปี 2547
    ของบริษัทและงบการเงินรวมของบริษัทให้ปฏิบัติตามมาตรฐานบัญชีและประกาศของคณะกรรมการกำกับหลักทรัพย์และตลาดหลักทรัพย์
    ตลอดจนของทางตลาดหลักทรัพย์แห่งประเทศไทย (ตลท.)
    รวมทั้งให้เปิดเผยข้อมูลในงบการเงินอย่างครบถ้วนและเพียงพอ

2.  สอบทานการปฏิบัติตามหลักการกำกับดูแลกิจการที่ดี 15 ข้อ ของ ตลท.
    แล้วพบว่าได้ผลเป็นที่น่าพอไจทั้งนี้เนื่องจากฝ่ายจัดการได้ให้ความสำคัญและมีความมุ่งมั่นในการพัฒนาหลักการกำกับดูแลการดำเนินงานของบริษัท
    และบริษัทย่อยในกลุ่มธุรกิจ ตามหลักการบรรษัทภิบาลที่มีอยู่แล้วให้ทันสมัยอยู่ตลอดเวลา

3.  กำกับดูแลงานด้านบริหารความเสี่ยงที่คณะกรรมการบริหารความเสี่ยงของบริษัทได้ประเมินและบริหารความเสี่ยงรวมทั้งมาตรการในการป้องกันไว้
    พบว่าบริษัทได้ตระหนักและให้ความสำคัญกับการบริหารความเสี่ยงอยู่ตลอดเวลา
    โดยมีการประเมินปัจจัยความเสี่ยง และการบริหารความเสี่ยงอย่างเหมาะสมกับสภาพธุรกิจ

4.  สอบทานระบบควบคุมภายในเพื่อประเมินประสิทธิภาพ และความเพียงพอของระบบงาน พบว่า
    บริษัทได้ปรับปรุงระบบควบคุมภายในที่เกี่ยวข้องกับการดำเนินธุรกิจให้มีประสิทธิผล
    และสอดคล้องกับภาวะการเปลี่ยนแปลงของสภาพเศรษฐกิจ

5.  สอบทานการเปิดเผยข้อมูลเกี่ยวกับรายการที่เกี่ยวโยงกัน
    รวมทั้งรายการที่อาจมีการขัดแย้งทางผลประโยชน์ พบว่า
    เป็นรายการที่เป็นไปตามธุรกิจปกติของบริษัท
    มีการเปิดเผยข้อมูลที่เพียงพอและมีการปฏิบัติตามประกาศของ ตลท.

6.  สอบทานรายงานการตรวจสอบภายในที่สำนักงานตรวจสอบภายในได้ดำเนินการไปในระหว่างปี
    2547 พบว่า มีข้อบกพร่องบ้างแต่ไม่เป็นสาระสำคัญ

7.  คณะกรรมการตรวจสอบได้พิจารณาและให้ความเห็นเสนอแนะต่อคณะกรรมการบริษัทฯเพื่อขออนุมัติต่อที่ประชุมผู้ถือหุ้นแต่งตั้งให้นางสุดจิตร์
    บุญประกอบ หรือนายวิเชียร ธรรมตระกูล หรือนางสาวทิพย์สุดา ชำนาญวนิชกุล แห่งบริษัท
    เคพีเอ็มจี ภูมิไชย สอบบัญชี จำกัด ให้เป็นผู้สอบบัญชีในปี 2548

คณะกรรมการตรวจสอบมีความอิสระในการปฏิบัติงานตามที่ได้รับมอบหมาย
โดยได้รับความร่วมมือด้วยดีจากฝ่ายจัดการ
ได้รับหนังสือจากผู้สอบบัญชีแจ้งความเห็นเกี่ยวกับระบบการควบคุมภายในด้านบัญชีว่าไม่มีเรื่องที่ผิดปกติและเป็นสาระสำคัญ

วันที่ 18 กุมภาพันธ์ 2548

ในนามคณะกรรมการตรวจสอบ

(ร.ท. สุชาย เชาว์วิศิษฐ)

  ประธานคณะกรรมการตรวจสอบ
4. การวิจัยและพัฒนา 

การวิจัยและพัฒนาของบริษัทจะเน้นเรื่องการตอบสนองความพึงพอใจของลูกค้าเป็นหลัก รวมทั้งการสร้างความสัมพันธ์อันดีกับลูกค้าเพื่อสร้างความประทับใจ เพิ่มความพึงพอใจ และความจงรักภักดี โดยในช่วงปีที่ผ่านมา บริษัทได้มีการศึกษา วิเคราะห์ และปรับปรุงกระบวนการต่างๆ ที่จะนำไปสู่การพัฒนาและสร้างความแตกต่างจากคู่แข่งผ่านกระบวนการในด้านต่างๆ อาทิเช่น 

ก. โครงการวิจัยเพื่อเพิ่มความพึงพอใจของลูกค้า (Customer Satisfaction Improvement) โดยว่าจ้างบริษัทภายนอกทำการสำรวจความพึงพอใจของลูกค้าด้านต่างๆ และนำข้อมูลที่ได้มาทำการวิเคราะห์แลกเปลี่ยนถ่ายทอด เพื่อปรับปรุงและพัฒนาสินค้าบริการและการจัดรูปแบบของร้านให้ตรงกับความต้องการของลูกค้า 

 ข. โครงการพัฒนาสินค้าคุณภาพ ซึ่งได้แก่ การจัดให้มีกระบวนการพัฒนาสินค้า (Team Merchandising) ซึ่งมุ่งตอบสนองความต้องการของลูกค้าเป็นหลักและมุ่งเน้นการควบคุมสินค้าที่ถูกสุขอนามัย (Hygiene Products) โดยยึดหลักที่ว่านอกจากสินค้าจะมีรสชาติที่ถูกปากและถูกใจแล้ว จะต้องได้คุณภาพที่มีประโยชน์และปลอดภัยด้วย ทั้งนี้ ได้มีการพัฒนาทางด้านการวิจัย เพื่อเน้นย้ำถึงการตรวจสอบสินค้าตั้งแต่ขั้นตอนการผลิต การจัดส่ง และการเก็บรักษา ให้ได้ตามมาตรฐานสากล เกี่ยวกับแนวทางปฏิบัติที่ดีในการผลิตอาหาร (GMP-Good Manufacturing Practice) และ ระบบการวิเคราะห์อันตรายและจุดวิกฤติที่ต้องควบคุม (Hazard Analysis Critical Control Point – HACCP) 

ค. โครงการวิจัยและพัฒนากระบวนการจัดการที่ร้านสาขา ภายใต้แนวคิด เซฟ-คิว (SAVE-Q)
ซึ่งหมายถึงปัจจัยหลักที่มีความสำคัญต่อการตัดสินใจของลูกค้า ซึ่งก็คือ การบริการ (Service),
การคัดสรร (Assortment), คุณภาพ (Value), สิ่งแวดล้อม (Environment), และคุณภาพ
(Quality) โดยการศึกษา วิจัย
และพัฒนากระบวนการรับรู้ความต้องการของลูกค้าผ่านช่องทางต่างๆ เช่น
จัดทำโครงการบริหารจัดการสินค้า (Retailer Initiative)
โดยให้แต่ละร้านสาขาสามารถพัฒนาการบริหาร
และเตรียมสินค้าให้พร้อมขายโดยร้านสามารถคัดเลือก สั่ง
จัดเรียงสินค้าตามความต้องการของลูกค้าในแต่ละสาขา ซึ่งช่วยลดปัญหาสินค้าขาดได้
นอกจากนี้โครงการบริการลูกค้าด้วยรอยยิ้ม อัธยาศัยไมตรี ห่วงใยเสมือนเป็นคนสำคัญในครอบครัว
(Friendly Service) เป็นอีกโครงการหนึ่งที่จะสร้างความประทับใจให้แก่ลูกค้า
ซึ่งจะส่งผลต่อการเพิ่มความจงรักภักดีและ ความพอใจของลูกค้า ในส่วนของการพัฒนาองค์กร
บริษัทเน้นการพัฒนาบุคลากรให้มีความพร้อมโดยการฝึกอบรม
พัฒนาความรู้ความสามารถและสร้างจิตใต้สำนึกให้กับพนักงานในทุกระดับอย่างต่อเนื่อง เช่น
โครงการพัฒนาระบบการฝึกอบรมภายในผ่านเครือข่ายคอมพิวเตอร์ (Computer Based
Training) และโครงการฝึกอบรมเกี่ยวกับการพัฒนาองค์กรโดยรวม

เพื่อมุ่งไปสู่องค์กรแห่งคุณภาพ (Total Quality Management) เป็นต้น
เพื่อให้พนักงานมีความพร้อม รู้จักคิด และเรียนรู้อย่างเป็นระบบ
โดยสามารถนำมาใช้ทั้งด้านการทำงาน และการแก้ไขปัญหาซึ่งจะสามารถตอบสนองความ

ต้องการของลูกค้า และองค์กรได้อย่างมีประสิทธิภาพ ในรอบ 3 ปีที่ผ่านมา (2545-2547)
บริษัทมีค่าใช้จ่ายด้านการวิจัย และพัฒนาเป็นจำนวนทั้งสิ้นประมาณ 370 ล้านบาท
8. โครงสร้างเงินทุน

8.1 หลักทรัพย์ของบริษัท

ณ วันที่ 31 ธันวาคม 2547 บริษัทมีทุนจดทะเบียน 2,250 ล้านบาท เป็นทุนเรียกชำระแล้ว 2,200
ล้านบาท แบ่งเป็นหุ้นสามัญ 440 ล้านหุ้น มูลค่าที่ตราไว้หุ้นละ 5 บาท และมีหุ้นสามัญที่เหลืออีก 10
ล้านหุ้น มูลค่าที่ตราไว้หุ้นละ 5 บาท
เป็นหุ้นสำรองไว้รองรับการใช้สิทธิของใบสำคัญแสดงสิทธิที่จะซื้อหุ้นสามัญซึ่งบริษัทได้จัดสรรให้แก่กรรมการและพนักงานของบริษัทและบริษัทย่อย

8.2 ผู้ถือหุ้น

  --------------------------------------------- ------------- ------------
  ผู้ถือหุ้นใหญ่                                      ณ วันที่ 7       
                                                เมษายน 2547   

                                                จำนวนหุ้น       ร้อยละ

  1. บริษัท เครือเจริญโภคภัณฑ์ จำกัด*                  114,160,000   26.0

  2. บริษัท ซี.พี.เมอร์แชนไดซิ่ง จำกัด*                 76,000,000    17.3

  3. บริษัท อเมริกันอินเตอร์เนชั่นแนลแอสชัวรันส์ จำกัด      40,000,000    9.1

  4. ไทยเวสท์ พีทีอี ลิมิเต็ด**                        33,500,000    7.6

  5. State Street Bank and Trust Company        28,756,900    6.5

  6. บริษัท กรุงเทพโปรดิ๊วส จำกัด (มหาชน)*            14,000,000    3.2

  7. HSBC (Singapore) Nominees Pte Ltd          11,138,900    2.5

  8. บริษัท ยู เอ็น เอส อโกรเคมีคัล จำกัด              9,000,000     2.0

  9. บริษัท ธนาคารกสิกรไทย จำกัด (มหาชน)            6,000,000     1.4

  10. Chase Manhattan (Singapore) Nominess Pte  5,031,400     1.1
  Ltd 6                                                       

  11. กอฟเวอร์เมนท์ ออฟ สิงคโปร์ อินเวสเมนท์          4,000,000     0.9
  คอร์ปอเรชั่น**                                                 

  อื่นๆ                                           98,412,800    22.4

  รวม                                           440,000,000   100.00
  --------------------------------------------- ------------- ------------

* เป็นบริษัทในเครือเจริญโภคภัณฑ์ ซึ่งถือหุ้นรวมกันร้อยละ 46.4 ของทุนจดทะเบียนที่เรียกชำระแล้ว

** เป็นผู้ถือหุ้นกลุ่มเดียวกัน ซึ่งถือหุ้นรวมกันร้อยละ 8.5 ของทุนจดทะเบียนที่เรียกชำระแล้ว

8.3 นโยบายการจ่ายเงินปันผล

คณะกรรมการบริษัทมีนโยบายที่จะเสนอให้ที่ประชุมผู้ถือหุ้นพิจารณาจ่ายเงินปันผลแก่ผู้ถือหุ้นเป็นจำนวนประมาณร้อยละ
50 ของกำไรสุทธิจากการดำเนินงานหลังหักภาษีเงินได้และสำรองตามกฎหมายในแต่ละปี
ทั้งนี้นโยบายการจ่ายเงินปันผลดังกล่าวอาจมีการเปลี่ยนแปลงได้
หากคณะกรรมการบริษัทพิจารณาฐานะการเงิน ภาวะเศรษฐกิจ และผลการดำเนินงานของบริษัท
รวมทั้งโครงการในอนาคตแล้วเห็นว่าควรเสนอที่ประชุมผู้ถือหุ้นเป็นประการอื่น

ในส่วนของบริษัทย่อย
คณะกรรมการบริษัทของบริษัทย่อยมีนโยบายการจ่ายเงินปันผลตามผลประกอบการของแต่ละบริษัท
โดยมิได้กำหนดอัตราการจ่ายเงินปันผลที่แน่นอนแต่ขึ้นอยู่กับแผนการลงทุนในอนาคตของบริษัทย่อย
ส่วนที่ 2

บริษัทที่ออกหลักทรัพย์

บริษัท ซี.พี. เซเว่นอีเลฟเว่น จำกัด (มหาชน) (“บริษัท”)
ประกอบธุรกิจหลักประเภทร้านค้าสะดวกซื้อ มีที่ตั้งสำนักงานใหญ่อยู่เลขที่ 283 อาคารสีบุญเรือง 1
ถนนสีลม แขวงสีลม เขตบางรัก กรุงเทพฯ 10500 โทรศัพท์ 0-2677-9000 โทรสาร
0-2238-1767 เลขทะเบียนบริษัท 0107542000011 เว็บไซต์ คือ www.7eleven.co.th
5. ทรัพย์สินที่ใช้ในการประกอบธุรกิจ

5.1 ทรัพย์สินถาวรของบริษัทและบริษัทย่อย 

ณ วันที่ 31 ธันวาคม 2548 ทรัพย์สินถาวรของบริษัทและบริษัทย่อย สามารถสรุปได้ดังนี้

  ------------------------------------------ ----------------------------
  สินทรัพย์ถาวร                                 มูลค่าตามบัญชีสุทธิ (ล้านบาท)

  ที่ดิน อาคารและส่วนปรับปรุง                      6,732

  ส่วนปรับปรุงสิทธิการเช่า                         1,598

  เครื่องจักรและอุปกรณ์                           4,085

  เครื่องตกแต่ง เครื่องติดตั้ง และอุปกรณ์สำนักงาน       3,451

  ระบบไฟฟ้าและน้ำประปา                         464

  ยานพาหนะ                                   216

  สินทรัพย์ระหว่างก่อสร้าง                         1,108

  รวมสินทรัพย์ถาวร                              17,654

  ค่าเผื่อผลขาดทุนจากการด้อยค่า                    (118)

  รวมสินทรัพย์ถาวรสุทธิ                           17,536
  ------------------------------------------ ----------------------------

ทรัพย์สินถาวรที่ได้กล่าวมาของบริษัทและบริษัทย่อยไม่ตกอยู่ภายใต้ภาระผูกพันใดๆ
และไม่มีการนำทรัพย์สินเหล่านี้ไปเป็นหลักประกันเงินกู้ของบริษัทและ/หรือบริษัทย่อย

5.2 สินทรัพย์ไม่มีตัวตน

ณ วันที่ 31 ธันวาคม 2548 บริษัทและบริษัทย่อยมียอดสินทรัพย์ไม่มีตัวตนสุทธิ 906 ล้านบาท ซึ่ง
ประกอบด้วย ค่าความนิยม เทคโนโลยี เครื่องหมายการค้า สิทธิการเช่าและสิทธิการใช้ที่ดิน

ในส่วนของเครื่องหมายการค้า บริษัทได้รับสิทธิการใช้เครื่องหมายการค้า “7-Eleven” จาก
7-Eleven, Inc. เพื่อประกอบธุรกิจร้านค้าสะดวกซื้อในประเทศไทย ส่วน SLS
มีสิทธิในการใช้เครื่องหมายการค้า “Lotus” ในเขตพื้นที่ 2 เมือง 7 มณฑล คือ เมืองเซี่ยงไฮ้
(Shanghai) เมืองฉงชิ่ง (Chonqing) มณฑลอันฮุย (Anhui) มณฑลหูเป่ย (Hubei)
มณฑลหูนาน (Hunan) มณฑลเสฉวน (Sichuan) มณฑลเจียงซี (Jiangxi) มณฑลเจียงซู
(Jiangsu) และมณฑลเจ๋อเจียง (Zhejiang) นอกจากนี้แล้ว
บริษัทและบริษัทย่อยยังเป็นเจ้าของเครื่องหมายการค้าของสินค้าที่จำหน่ายอยู่ในร้าน 7-Eleven
อีกจำนวนหนึ่ง
อย่างไรก็ตามเนื่องจากเครื่องหมายการค้าของสินค้าและบริการที่กล่าวมาข้างต้นไม่ได้เป็นส่วนประกอบหลักของรายได้ของบริษัท
ดังนั้นผลกระทบจากสินทรัพย์ไม่มีตัวตนดังกล่าวจึงไม่มีนัยสำคัญต่อผลประกอบการของบริษัท

5.3 นโยบายการลงทุนในบริษัทย่อยและบริษัทร่วม

บริษัทมีนโยบายการลงทุนในธุรกิจค้าปลีกและธุรกิจที่เกี่ยวเนื่องกับธุรกิจค้าปลีกทั้งในประเทศไทยและในภูมิภาคเอเซีย
โดยในปัจจุบันบริษัทมีการลงทุนหลักใน 2 ประเทศ คือ
ธุรกิจที่เกี่ยวข้องกับร้านค้าสะดวกซื้อในประเทศไทย
และธุรกิจที่เกี่ยวข้องกับร้านซุปเปอร์เซ็นเตอร์ในประเทศจีน

บริษัทมีนโยบายที่จะแต่งตั้งตัวแทนเข้าไปดำรงตำแหน่งเป็นกรรมการที่มีอำนาจควบคุมในบริษัทย่อยและบริษัทร่วม
เพื่อควบคุมการบริหารงานของบริษัทย่อยให้เป็นไปตามนโยบายของบริษัทอย่างมีประสิทธิภาพและ
ประสิทธิผลของบริษัท ณ วันที่ 31 ธันวาคม 2548 บริษัทมีเงินลงทุนในบริษัทย่อยและบริษัทร่วม
มูลค่ารวม 2,628 ล้านบาท
โดยมีสัดส่วนของเงินลงทุนในบริษัทย่อยและบริษัทร่วมทั้งหมดคิดเป็นร้อยละ 12
ของสินทรัพย์ตามงบการเงินเฉพาะบริษัท
7. ข้อพิพาททางกฎหมาย

บริษัทและบริษัทย่อยไม่มีข้อพิพาททางกฎหมายใด ๆ
ที่อาจส่งผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงเกินกว่าร้อยละ 5
ของส่วนของผู้ถือหุ้น ณ วันที่ 31 ธันวาคม 2548
รวมทั้งไม่มีคดีที่มีผลกระทบต่อการดำเนินธุรกิจของบริษัทและบริษัทย่อยอย่างมีนัยสำคัญและไม่มีคดีที่มิได้เกิดจากการประกอบธุรกิจโดยปกติของบริษัทและบริษัทย่อย